Пай с чорисо и свинско ♥ chorizo and pork pie
### Ако искате да впечатлите месояден половин, то това е вашето ястие - вкусен, домашно приготвен пай с чорисо и свинско месо!  Подходящ за по-хладно време, каквото е в момента, така че... включвайте фурните, обещавам, няма да съжаляватe.


### 


### Адаптирано от meat. 100 everyday recipes


### **Необходими продукти:**


### *за 4 - 6 порции*


### ***За плънката:***


### 3 с.л. зехтин


### 1 глява лук, ситно нарязан


### 2 скилидки чесън, ситно нарязани


### 280 г свинско месо, смляно


### 280 г чорисо, ситно нарязано


### 4 с.л. червено вино


### 4 с.л. сушени домати, нарязани на ситно


### 150 мл пилешки бульон


### ***За масленото тесто:***


### 375 г бяло брашно + допълнително за поръсване


### щипка сол


### 300 г студено масло, нарязано на кубчета


### 6 с.л. студена вода


### 1 яйце, леко разбито


### [Пай с чорисо и свинско](https://culinarywithme.com/wp-content/uploads/2017/07/meat_pie_2_web.jpg)


### **Начин на приготвяне:**


### Загрейте зехтина в голям тиган. Добавете лука и чесъна и задушете за 5 минути или до прозрачност. Добавете смляното свинско месо и гответе за 5-8 митути, като разбърквате непрекъснато. Добавете чорисото, виното, сушените домати и бульона и оставете сместа да заври. Намалете температурата и оставете плънката да къкри, като разбърквате често за 25 минути. През това време течността трябва да се изпари. Дръпнете от котлона и охладете напълно.


### През това време подгответе масленото тесто. В голяма купа  пресейте брашното със солта. Добавете маслото и водата и месете до получаването на тесто, което се събира на топка (по-добрия вариант е да използвате кухненски робот с приставка за тесто). Набрашнете работен плот и разточете тестото в правоъгълна хформа, сгънете на пакет първо 1/3 към средата, а след това противоположната 1/3, пак към средата и разточете отново. Повторете тази процедура няколко пъти. Целта е да вкарате въздух и да имитирате бутер тесто. Опаковайте в домакинско фолио и охладете за 30 минути.


### През това време загрейте фурната на 200С. Разрежете тестото на 2 части, като едната трябва да бъде по-голяма (за дъното). Разточете по-голямата част върху набрашнен плот с големина, подходяща за покриване на дъното и стените на правоъгълна тава. Аз използвах съд с размери 18 х 25. Внимателно застелете дъното и притиснете по стените на тавата, отстранете излишъците. Изсипете и разпределете плънката равномерно. С разбитото яйце намажете ръбовете на тестото за да се слепи с горната част. Разточете останалото тесто и покрийте пая. Притиснете с ръце, отстранете излишното и намажете с останалото яйце. Печете за 25-30 минути или до златисто. Поднесете ястието горещо!


### Ако сте харесали тази рецепта, можете да се абонирате за новите публикации в блога [тук](http://eepurl.com/cguvfd) или да следите страничката във [facebook](https://www.facebook.com/culinarywithme/).


### 

